钦定古今图书集成/明伦汇编/闺媛典/第085卷 > 易氏十四烈
## 钦定古今图书集成/明伦汇编/闺媛典/第085卷 > 易氏十四烈

按《黄冈县志》：崇祯乙亥，流寇焚杀，十馀年间，妇女惨
死者不可胜纪。其见闻详确。即易氏一族有足纪者，
如易道尊妻王氏、易道一妻熊氏、易时昇妻汪氏、易
吉甫妻陈氏、易瞻明妻华氏、易道重妻周氏，与易仰
之女适何刚者易文我；女适夏继璜者易道旦；女适
何际时者易道位；女适李尔常者易道傅；女适刘伯
昇者，《易》为继女适方尔闻者，凡十有二人，或死于水
火，或死于刀绳，后先一辙。他如道久女适孙，道光女
适熊，皆以骂贼不屈死，不能尽书。姑记易氏一族，以
概其馀云。